
PROOEMIUM. 

» 

DIfficillime  putaverunt  majores  nos¬ 
tri,  horum  morborum  indagationem, 
qui  a  contagione  nascuntur  ;  morbo  autem 
graviori,  mitioris  interventu  occurrere,  eos 
penitus  praeteriit :  haec  ardua  vinci  posse,  nos¬ 
trae  aetatis  philosophorum  labores,  satis  com¬ 
probavere» 

Inter  has  indagationes,  live  ad  utilitatem, 
vel  novitatem  ejus  spedtemus,  Baccina  nuper 
reperta,  certe  primos  sibi  jure  vindicat  ho= 
nores. 


HISTORIA, 

Quo  tempore,  vaccina  nativa  primum  ap¬ 
paruit,  non  satis  inter  audtores  convenit : 

Jenner  ait,  “  This  disease  was  known  to  our 

< 

“  oldest  farmers,  in  their  earliest  days.” 

Inter  vaccas  ladtarias,  in  meridionalibus,  et 
occidentalibus  regionibus,  Angliae  grassatur. 
In  australi  praefedtura  Hiberniae,  juxta  Cor- 
ragiarn  ( Cork),  diu  ruricolis  innotuit  *.  Prae¬ 
terea, 


*  Vide  Barry  apud  Med .  1$  Physica/  JournaL 

tefea,  intra  paucos  annos,  vaccina  apparuit  in 
iis  regionibus  novi  orbis,  qui  ad  septentrionem 
vergunt 

* 

Saepissime  Vaccas,  verna  tempestate,  (prae¬ 
cipue  si  pluviosa  sit,)  adoritur.  Pustulae  in 
vaccae  papillis,  forma  irregulares,  colore  sub- 
coeruleae  vel  lividae,  humorem  limpidum  con¬ 
tinentes,  et  concavam  superficiem  ostendentes, 
circumdataeque  inflammatione  erysipelatosa  ; 
durities  et  intumescentia  vaccarum  lactaria¬ 
rum  uberum ;  inter  symptomata  primaria 
habendae  sunt.  Paulo  post,  vaccae  nonnun- 
quam  aegrotant,  febricitant,  tenera  gramina 
aversantes  ;  cibi  appetentia  et  lactis  secretio 
minutae  sunt,  et  pustulae,  nisi  bene  tractatae 
sint,  in  ulcera  tetra  vel  etiam  phagadaenica 
transeunt. 

Symptomata 

/  .  

*  Vide  Do&oris  Coxe,  Philadelphia,  PraBical 
Observations  on  the  Cow  Pox. 

Symptomata  non  multum  diversa,  in  ho¬ 
mine,  hunc  morbum  innocuum  designant. 
Maculae  subcoeruleae,  et  rubore  circumcinctae, 
brevi  tempore  in  manibus,  aegras  vaccas  mul- 
gentium,  apparent ;  hae  paulatim,  in  pustulas 
concavas  et  bene  definitas  increscunt :  ab¬ 
sorptione  fa6la  lymphaticae  axillae  tument,  las¬ 
situdo,  algor,  nausea,  cephalalgia,  pulsus  fre¬ 
quens,  dolores  in  regione  lumborum,  et  raro 
leve  delirium  succedunt :  post  tres  vel  qua- 

tuor  dies  haec  symptomata  remittunt,  ulceri- 

* 

bus  manentibus,  quae  ut  in  vaccis  difficilia 
sanatu  sunt. 

•  / 

Signa  quae,  progrediente  vaccina  insitiva, 
sese  ostendunt,  sunt  partis  incisae  rubor,  et 
circirer  horas  quadragesimas,  vel  finem  diei 
secundi,  inflammatio, -  figura  circulum  refe- 
rens  :  quarto  die,  parva  elevatio^  cutis  et  pu¬ 
stulae  durities,  sentiuntur.  Signa,  quae  quinto 
die  eveniunt,  notatu  dignissima  sunt,  quia  in 
omnibus  fere  exemplis  verae  vaccinae,  optima 
diagnostica  exhibent :  vesicula  nunc  humo¬ 


rem 

rem  limpidum  continet ;  in  media  parte  de¬ 
primitur  ;  margines  autem  multum  elevati 
sunt,  figuraque  ejus  admodum  regularis  et 
circumscripta  est.  Circiter  oftavum  vel  no¬ 
num  diem,  (at  interdum  maturius,)  inquietus 
fit  aeger,  pustula  et  axilla  dolent,  rigores  do¬ 
loresque  capitis,  artuumque  lassitudo,  sitis 
haud  modica,  frequens  pulsus,  anorexia,  nau¬ 
sea,  et  raro  vomitus,  superveniunt-  Tamen 
fatendum  est,  h^c  mala  in  paucissimis  ex¬ 
emplis  occurrere ;  in  pluribus  enim,  nulla 
aegrotatio  percipitur,  et  adulti  hoc  morbo  im- 
pliciti  fere  solita  munera  obire  queunt.  Inte¬ 
rea,  pustula  augetur  ;  in  medio  vesicae,  ma¬ 
cula  subfusca  apparet,  quae  indies  increscit 
ad  undecimum  diem  ;  cum  scabies,  fusca  cras- 
saque,  a  cute  resoluta  decidit. 

Vaccinae 'pustulae  structura  praeter  exter¬ 
nam  propriam  formam,  a  variolosa  vesica 
multum  differt :  ut  debita  viri  quantitas  ob¬ 
tineatur,  plures  puncturas  facere  necesse  ha¬ 
bemus, 

bemus,  quippe  liquor  limpidus  in  cellulis  ab 
invicem  separatis  continetur. 

Notatu  dignum  est  in  hujusmodi  morbi 
historia,  etsi  homines  a  variola  tutatur,  tamen, 
in  nonnullis  exemplis,  vaccinam  semel  passos 
secundum  impetum  nihilominus  experiri 
posse. 

i 

i  ..  :  .  .  'A* . 

In  paucis  exemplis  etiam,  eos  qui  morbo 
varioloso  prius  afficiebantur,  non  semper  tu¬ 
tos  esse  a  vaccina  invenimus. 

Vaccinas  virus,  utrum  a  pustula  vac¬ 
cae,  vel  humani  corporis  insitione,  compara¬ 
tur,  per  vaccinationem ,  ad  infinitum  trans¬ 
ferri  potest :  etiam  per  humanum  corpus 
transitu,  hic  lenis  morbus  magis  mitescere  vi- 

i 

detur. 

Vaccina,  non  nisi  insitione,  vel  tafhi,  potest 
grassari.  In  omni  aetate,  etiam  a  teneris  an-  ' 
nis,  in  omni  corporis  temperamento,  et  in  om¬ 


ni 

ni  regione,  Vaccina  periculo  vacua  esse  inve¬ 
nitur. 

Cum  varioliae  et  vaccinae  virus  in  diversis 
partibus  corporis  simul  inseretur,  tabes  utrius- 
que  in  propria  parte  dominatur,  et  per  insi¬ 
tionem  solam  vaccinam  transfert  una,  solam 
variolam  altera. 

Inter  alia  praeclara  hujus  aestimabilis  mor¬ 
bi,  non  silentio  transeundum  est,  ejus  disse¬ 
minationem  ab  foedis  et  confluentibus  notis  va¬ 
riolae  faciem  protegere  :  ah  !  fortunate  Jen- 
ner  ;  formosissimis, 

Semper  honos ,  nomenque  tuum  laudesque  manebunt  ” 


ABNORMIA, 

ABNORMIA. 

In  nonnullis  exemplis,  pustula  et  areola,  du¬ 
os  tresve  dies,  ocius  vel  tardius,  maturescunt» 
Non  exempla  deessent,  ubi  propter  peculi¬ 
arem  corporis  habitum,  pura  tabes  in  sys¬ 
tema  non  potest  accipi  post  multa  pericula. 

Interdum  papularum  evanescentium  erup¬ 
tio  in  brachio  apparet,  quo  tabes  inseritur. 

In  nonnullis,  autem,  pustulae  vaccinae  ap¬ 
parent  non  soliim  in  brachio  affedlo,  sed  etiam 
in  aliis  partibus  corporis  *. 

Existimatum 


*  Vide  Coxe’s  Pra&ical  Ohservatio?is  on  the  Cow 
Pox.  —  ■■  Vide  etiam  Med .  &  Phy  sic  al  Jour7ial% 

March 

Existimatum  fuit,  has  pustulas  ex  tabo 
varioloso  semper  oriri ;  et  fatendum  est,  ex¬ 
empla  a  Doctore  Woodville  tradita  hujus¬ 
modi  fuisse ;  sed  sequentium  scriptorum  ex¬ 
perientia  discimus,  secundares  pustulas  vacci¬ 
nas  nonnunquam  apparuisse,  ex  quibus  virus 
veram  vaccinam  excitare  valet» 

His  eruptionibus,  sine  tabo  varioloso,  acci¬ 
dentibus,  affectio  primaria  non  ingravescere 
videtur. 

Multa  exempla  vaccinae,  in  humano  syste¬ 
mate,  latentis  per  longum  tempus  invenimus ; 
unum,  ubi  virus  seipsum  non  manifestat  per 
dies  vigmti  unos 

B  DIA- 


Marcb  1804;  ubi  exemplum  satis  perspicue  narratur, 
ex  quo  colligimus,  plurimas  vaccinse  pustulas,  viro¬ 
que  proprio  fluido  impletas,  circa  labia  pudendi  ap¬ 
paruisse. 

*  Vide  Hussox,  Recherches  :  etiam  Dom.  HolT 
apud  MecL  &  Phy  sic  al  Journal t 


'  I# 


:de  vaccina. 


"i 

t 


DIAGNOSIS. 

Etsi  ab  aliis  morbis,  qui  eruptionem  super 
cutem  habent,  vaccina  facile  dignoscetur,  ta¬ 
men  maximi  momenti  est,  ipsius  pustulas,  ab 
spuriis  accurate  internoscere. 

Pustulae  spuriae  omnibus  anni  tempestati¬ 
bus  accidunt ;  colore  subcoeruleo  et  forma 
concava  ver^e  vaccinae  omnino  carent» 

Permolestus  pruritus  in  spuria  vaccina  ple¬ 
rumque  evenit,  et  duplex  areola  vel  circuli 
inflammati,  sed  minime  tam  bene  circum¬ 
scripta,  vel  regulari  forma ;  et  citius  formari 
coepit. 


Spuriae 

Spurias  pustulae  inflammationem  erythema- 
ticam  rarius  ostendunt ;  sine  ulceratione  pha- 
gadaenica  maturescunt,  ociusque  sanescunt. 

In  spuria  pustula,  humor  purulentus  flavus, 
viscidusque  continetur,  tenui,  seroso,  colore 
verae  vaccinee  penitus  carens. 

Ut  certe  de  diagnosi  'statuamus,  necesse  est, 
pustulae  progressum,  praecipue  post  secun¬ 
dum  vel  tertium  diem,  assidue  observare.  Hae 
spuriae  eruptiones  mutatione  pabuli,  uberum 
laftariarum  irritatione,  et  variis  causis,  sicut 

laciis  distentione,  vel  muscarum  morsu,  oriri 

\ 

videntur. 

Maximi  interest  discernere,  utrum  genera¬ 
lis  affectio  evaserit.  Ut  de  hoc  certiores  fie¬ 
remus  Dom.  Bryce,  Nosocomii  Vaccinarii 
Edinensis  chirurgus,  proponit  duplicem  vac¬ 
cinationem  facere,  et  si  recens  pustula  eodem 
tempore,  ac  prior,  (sicut  in  variola  evenit), 
maturitatem  adipiscitur,  de  hac  causa  opinari 

licet 

licet  sytema  affedtum  fuisse.  Hoc  etiam  mul¬ 
tis  periculis  comprobavit  ingeniosus  ille  chi¬ 
rurgus 


PROGNOSIS. 

Per  dentitionem  |infantum,  vaccina  quam 
in  aliis  casibus  gravius  urgere  dicitur. 

In  iis  exemplis,  ubi  corpus  sulphure  imbu¬ 
tum  est  (sicut  in  curanda  psora  accidit),  vac¬ 
cina  in  systema  non  potest  recipi  f . 

Idem  evenire  invenitur,  post  longum  usum 
hydrargyri. 

In 


Vide  Bryce  on  Cow  Pox.  Edin.  1802. 

fVide  Disputat.  Med.  Inaug.  a  Do&ore  Tiernex 
nuper  edit,  in  Qlascua  :  etiam,  Jenner’s  Further 
Observations . 

In  diathesi  scrofulosa,  vaccina  nativam  af¬ 
fectionem  mitigare  videtur. 

In  omnibus  morbis  exanthematicis,  vaccina 
uto  inseratur  ;  sed  in  teneris  infantibus  le¬ 
vior  est  quam  in  adultis 

Ubi  o£tavo  vel  nono  die  areola  se  ostendit, 
mitior  plerumque  evadit  morbus,  quam  serius. 


CURATIO. 


Vaccina  auxilium  medici  raro  postulat: 
in  adultis  ubi  febris  urget,  catharticis  fortio¬ 
ribus,  salibusve  mediis,  plerumque  mitigatur. 

In 


#  Exemplum  memoratu  dignum,  in  Med.  Sif  Phys . 
"Journal ,  March  1803  ;  ubi  a&io  vaccinae  penitus 
suspensa  fuit,  aegro  priusquam  varicella  laborante. 

In  paucis  exemplis  locali  remedio  opus  est, 
Si  pustula  maxime  dolet,  refrigerantia  externe 
applicata,  ut  solutio  acetitis  plumbi  in  aqua, 
acetumve  cum  aqua  permixtum,  ad  discu¬ 
tiendam  inflammationem  haud  parum  valent, 

Dom.  Georgius  Bell,  si  inflammatio  pu¬ 
stulae  urget,  applicationem  pulveris  aluminis 
laudat. 

Eodem  consilio,  acumen  pustulae,  acidi  sul- 
phurici  guttula  tangendum  est. 

Cum  axillae  glandulae  maxime  tument,  ap¬ 
plicatio  unguenti  citrini  bene  respondere  so¬ 
let  :  de  hac  causa,  unguenta  alia  hydrargyri, 
etiam  usurpantur. 


VACCINAE 

VACCINAE  ORIGO. 


Argumenta,  experimentaque  de  ortu  vac¬ 
cinae  separatim  tra&abimus  :  nam  de  hoc  duae 
opiniones  maxime  .invaluere.  Multi  medici, 
et  ii  haud  parvi  nominis,  putaverunt,  nativam 
vaccinam  a  morbo  primario  vaccarum  ubera 
afficiente  oriri,  et  nequaquam,  ut  Jenner  con¬ 
tendit,  ex  equinis  calcibus :  ad  hoc  stabilien¬ 
dum  aiunt 

imo,  Vaccina  inventa  est,  in  iis  fundis,  ubi 
nulli  equi  calcibus  ulceratis  habiti  fuerunt, 

-do,  In  Gallia  Cisalpina  et  in  Hibernia,  etsi 
alii  vaccas,  alii  equos  curaverint,  vaccina  inter 
armenta  apparuisset. 

3tid> 

3U0,  Doftor  Woodville  et  Dom.  Colman 
virus  ex  equorum  calcibus  ulceratis  inserendo, 
in  vaccarum  ubera  ,  morbum  excitare  frustra 
tentavere,  et  virus  ex  eadem  fonte  in  speciem 
humanam  introductum  erat,  sed  exinde  nulla 
vaccina  sequebatur. 

qto,  Etiam  Jenneris  opinioni  objicitur, 
nullam  analogiam  inter  morbum  calcem  equi 
et  ubera  vaccae  afficientem,  apparuisse 

Nunc 


*  In  hoc  loco,  oportet  me,  rei  certe  admodum  in¬ 
usitatae,  et  memoratu  dignae,  mentionem  facere ; 
nempe,  morbum  omnino  vaccinae  nativae  similem,  in 
caprorum  ubera  serpentem,  a  Joanne  Josepho  Hey- 
deck,  Prof.  Iit.  in  Academia  regali  San  Isidro ,  in 
Hispania,  apud  Madrid  nuper  deteHum  fuisse.  Prae¬ 
terea,  a  fonte  supradi£ta  virus  insertum  fuit  in  duo¬ 
rum  infantum  brachiis,  et  denique  morbum  produxit* 
vaccinae  omnino  similem.  Lubenter  autem  confite- 
mus,  ad  hoc  adhuc  stabiliendum,  multum  deest  \  nam. 
res  ipsa  haud  parva  obscuritate  tra&ari  videtur. 

Nunc  ad  alia  argumenta  transimus,  quas 
vaccinam,  a  morbo  calcium  equorum,  (An- 
glice  greafe  vel  scratchy  heel ),  oriri  suadent. 

uno,  Vaccina  adhuc  plerumque  detedla  est, 
in  illis  locis,  ubi  iisdem  famulis  vaccas  pariter- 
que  equi  cur  ce  fuerunt. 

2do,  Insitio  viri  ex  equi  calcibus,  morbum 
haud  multum  diversum  a  vaccina,  seu  affec¬ 
tionem  systematis,  vel  formam  pustulas  spec¬ 
temus,  procreare  videtur. 

3tio,  Ii  sanie  equorum  imbuti,  postea  con¬ 
tagioni  variolas  haud  obnoxii  fuerunt. 

V 

qto,  Vaccina  nativa  in  septentrionali  parte 
Novi  Orbis  nuper  se  ostendit ;  sed  in  uno  loco 
solummodo,  et  hic  tracdatio  calcium  equorum, 
iisdem  famulis  peracta  fuit,  qui  vaccas  mulse- 
runt 

C  Sed 


*  Vide  Dofforis  Redman  Coxe,  Pradical  Observa - 
tions  on  the  Qow  Pox, 

Sed  huic  opinioni  accuratissima  experimen¬ 
ta,  a  Dodtore  Loy,  apud  Whitby ,  (in  comitatu 
Eboracensi),  nuper  tradita,  maxime  favent. 

Ex  manibus  veterinarii,  eruptione  pustu¬ 
larum,  serosum  liquorem  constinentium,  et  cir¬ 
culo  inflammato  cinctarum,  affedtis,  virus  in¬ 
serendo  in  vaccae  ubero,  morbum  omnino  vac¬ 
cinae  similem  inducit.  Praeterea,  ex  eadem 
vacca,  virus  in  pueri  brachium  translatum 
fuit,  et  per  totam  progressionem  affedtionis,  in 
illo  eadem  signa,  sicut  in  vaccina,  se  osten¬ 
dere  :  etiam  tabo  variolofo  inserto,  nulla  se- 

/ 

quebatur  variola. 

In  sequenti  conatu,  recta  applicatione  liqui¬ 
dae  saniei  calcibus  equi  desumptae,  ad  corpus 
infantis,  morbum  induxit,  certe  multo  acrio¬ 
rem,  sed  ex  toto  vaccinae  similem. 

Post  dies  sex,  viro  ex  eodem  puero,  alii 
quinque  imbuti  fuere,  posteaque  omnes  vario¬ 
lae  contagioni,  minus  obnoxii  reperti  fuerunt. 

Plane 

Plane  constat,  a  Dolore  Loy,  quam  diffi¬ 
cile  est,  veram  tabem  obtinere ;  ab  tribus  enim 
equis  virus  inserendo,  morbum  excitare  frus¬ 
tra  aggressus  est :  demum  utcunque  equum 
invenit,  per  quatuordecim  dies  affeelum,  in 
illo  virus  limpidum,  subcoeruleumque  fuit,  et 
maxime  inquietus  fuit  febre. 

Hinc  colligit  duas  species,  morbi  grease  dic¬ 
ti  existere ;  et  hinc  putat  errandi  causam,  in 
experimentis  Docloris  Woodville  et  Domini 
Colman,  deduci 

In  iis  fundis,  ubi  multi  equi  et  vacem  simul 
habiti  sunt,  nonne  tabes  ex  calcibus  equorum, 

gramini 

*  Hoc  experimenta,  summa  perspicuitate  perada, 
certe  haud  parum  valent :  nam  saniem,  ex  manibus 
hominis,  priusquam  a  tabo  equoso  imbutis,  desump¬ 
tam,  vaccae  ubero  inserendo,  morbum  omnino  vac¬ 
cinae  nativae  similfem,  excitare  valuit.  Praeterea  au¬ 
tem  notandum  est,  ex  fonte  supradida,  iterum  ad 
hominem  tabum  transtulit ;  ibique  morbum  produxit, 
omnibus  signis  propriis  vaccinae  verae  ostendentibus. 
Denique  autem  ab  ipso  equo,  virus  delatum,  morbum 
efficit  vaccinae  simillimum,  seu  naturam  ejus,  vel  vi¬ 
res  proprias  spe  demus. 

gramini  adhaeret,  vel  humo  decidet,  vaecisque 
decumbentibus,  ubera  eorum  pertingeret  ? 

Etiam  ne  omnino  quidem  indagationis  in¬ 
dignum  videtur,  utrum  morsu  venenato  quo- 

/ 

rundam  muscarum,  vaccina  transferri  potest : 
in  aliis  locis  tale  haud  insolito  exoritur  *  ? 

Ex  supradictis,  lubenter  Jenneris  senten¬ 
tiae  accedimus  ;  tamen  fatendum  est,  de  re 
tam  magni  momenti,  non  satis  adhuc  cognosci 
videUm,  quo  pro  certo  statuamus. 


COMPARATIO  ET  CONSERVATIO  TABI. 

Maxime  confert  virus  vaccinae  accurate 
seligere ;  quippe  in  ejus  discrimine,  uti  fama 
hujus  novi  et  aestimabilis  morbi,  ita  medici, 
haud  raro  versatur. 

Multis 

*  Vide  F  h  ii  os  op  h  ical  Maga%i?ic,  pro  mense  Au* 
gusto  1801  j  etiam  Voyages  de  Pallas , 

Multis  periculis  constat,  hoc  virus  maxime 
pollere,  quando  manet  fluidum,  colorem  se¬ 
rosum  ostendens,  et  intra  diem  quintum  et 
odavum  desumptum. 

Etiam  multum  refert  nativam  tabem,  a  pu¬ 
stula  veras  vaccinae  seligere  ;  hoc  tamen  usu 
solummodo  compertum  est. 


Ex  scriptis  Domini  Bryce  de  Vaccina,  dis¬ 
cimus,  illum,  inducere  morbum,  a  crusta  sicca 
vaccinae  pustulae  in  aqua  soluta,  semper  va¬ 
luisse,  etiam  post  tres  menses  :  si  aliis  hoc  pa¬ 
riter,  bene  evenerit,  maxime  utilitatis  fuerit 
enim  jam  nunc  de  conservatione  tabi  non  sa¬ 
tis  constabat. 

Limpidum  virus  plerumque,  inter  laminas 
vitri  conservatum  est,  marginibus  confertis, 
mucilaginem  gummi  mimosi  nilotici  illinendo. 

Dodor  Pearson  in  phiala,  gas  hydroge- 

nium  vel  nitrogenium  continente,  siccum  et 

per 

per  longum  tempus  conservari  posse  inve¬ 
nit. 


Dominus  Eryce,  uti  parva  phiala,  cum  ob¬ 
turamento  ad  ejus  fundum  extendente,  super¬ 
ficie  concava,  suadet. 

Nonne  limpidus  liquor,  ab  ipsa  pustula  per 
tubum  capillarem  abstraheretur  ?  sed  eo  modo, 
forsitan,  fermentatio  vel  putrefactio  *  evene¬ 
rit. 


Iis  in  rure  medicinam  facientibus  multi  est, 
securn  virus  continue  habere,  et  ad  hoc  nihil 
melius  est  quam  ut  pauci  inficerentur  eodem 
tempore ;  nam  in  hoc  primo  statu  virus  certe 
rnajis  efficax  videtur. 

VIRI 


*  Ingens  disseminatio  vaccinae  per  insitionem  in  re¬ 
gionibus  etiam  calidissimis,  falsam  reddere,  asser¬ 
tionem  in  Diar .  Mecl.  &  Phys ,  Lond,  inventam  j 
nempe,  vaccinae  virus  adeo  mutatum  esse,  calore  ul¬ 
tra  vel  ad  gradum  nonagesimum  Fahr.  ut  propriis 
muneribus  fungi  non  valuisset. 

VIRI  INSERTIO. 


Concavum  circa  insertionem  musculi  del- 
toidis  locum,  esse  aptissimum  punfturam  fa¬ 
ciendi  videtur ;  nam  ibi  pustula  optime  a 
friclione  tutaretur.  In  viro  introducendo, 
a  Woodville  praecipitur,  ut  scalprum  refla 
linea  descendens,  cum  cute  teneatur,  adeo  ut 
cuticula  incisa  lanceolae  mucro  sanguine  tin¬ 
gatur. 

Sed  Doclor  Coxe  Philadelphiae,  caute  sub 
cuticulam  humorem  insinuando  acie  lanceolae, 
saccum  triangularem  format,  in  quo  tabes 
bene  conservatur,  et  ad  ora  vasorum  lympha¬ 
ticorum  optime  adhibeatur. 


Forsan 

Forsan  melius  duobus  scalpellis  uti ;  alium 
purum,  et  alterum  viro  imbutum  :  nam  in 
insinuando  tabem  inter  cuticulam  et  veram  cu¬ 
tem,  humor  tenuis  a  mucrone  lanceolae  saepe 
obtrudatur. 

Si  virus  per  filum  inseratur,  tantum  ne-, 
cesse  est,  talem  insitionem  facere,  ut  filum  in 
plaga  facile  contineatur,  unum  vel  alterum 
diem,  emplastro  adhaerente,  vel  alio  modo. 

Quod  si  tabes  sicca  sit,  aquae  calidae  vapo¬ 
ribus,  vel  guttula  aquae,  permadescere  curan¬ 
dum  est. 


Priusquam  hanc  dissertationem  ad  extre¬ 
mum  perduco,  silentio  non  transeundum  est, 
communicationes  haud  ita  pridem,  a  Boctore 
De  Carro,  apud  Viennam  medicinam  facien¬ 
tem,  ad  Bodlorem  Jenmer  delatas  esse ;  ex 
quibus  colligi  possumus : 

“  imb, 

u  imo,  Sex  millia  hominum,  apud  Constan- 
“  tinapolin,  quae  antea  vaccinationem  perpessa 
“  fuerant,  contagioni  pestis  haud  obnoxia  in- 
“  venta  fuere. 

“  2dd,  Infantes  priusquam  autem  vaccinatos, 
u  contagioni  pestis,  matres  afficienti,  im  munes 
“  fuisse. 

li  3tio,  In  locis  nonnullis,  juxta  Constanti- 
u  napolin,  ubi  fere  omnes  vaccae  eruptionibus 
“  circa  ubera  afficiuntur,  nec  pestis  nec  va- 
riola  unquam  grassari  detegerentur."  ’ 

Utcunque  gratum  hoc  videatur,  tameri 
confitendum  est,  exempla  satis  perspicua  ad¬ 
huc  deessent,  priusquam  de  hac  re  ulterius 
aliquid  statuamus. 


FINI  S, 

